

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA PRIMORSKO-GORANSKA**

Komisija za provedbu javnog natječaja za prijam u državnu službu na neodređeno objavljenog 16. listopada 2024. u „Narodnim novinama” broj 119/2024, na web stranicama Ministarstva pravosuđa, uprave i digitalne transformacije, Policijske uprave primorsko-goranske, za prijam u državnu službu na neodređeno vrijeme u Ministarstvo unutarnjih poslova, Policijsku upravu primorsko - goransku objavljuje

**POZIV NA TESTIRANJE KANDIDATIMA/KINJAMA**

koji/e su podnijeli/e pravodobne i potpune prijave te ispunjavaju formalne uvjete iz javnog natječaja za sljedeća radna mjesta:

**1**. **Sektor kriminalističke policije, Kriminalističko – obavještajna služba**

**- samostalni policijski službenik u policijskoj upravi (policijski službenik za digitalnu forenziku) - vježbenik** - 1 izvršitelj/ica

**2. Sektor kriminalističke policije, Kriminalističko – obavještajna služba**

**- samostalni policijski službenik u policijskoj upravi (policijski službenik za kibernetičku sigurnost) - vježbenik** - 1 izvršitelj/ica

**3. Sektor kriminalističke policije, Služba gospodarskog kriminaliteta I korupcije**

**- samostalni policijski službenik u policijskoj upravi (policijski službenik za gospodarski kriminalitet i korupciju) - vježbenik** - 1 izvršitelj/ica

**4. Policijska postaja Crikvenica**

**- policijski službenik – 4. kategorije – vježbenik** – 2 izvršitelja/ice

**5. I. policijska postaja Rijeka**

**- policijski službenik – 4. kategorije** – 1 izvršitelj/ice

**6. II. policijska postaja Rijeka**

**- policijski službenik – 4. kategorije** – 1 izvršitelj/ice

**7. Policijska postaja Crikvenica**

**- policijski službenik – 4. kategorije** – 3 izvršitelja/ice

**Testiranje će se održati 8. siječnja 2025. godine u Policijskom domu u Rijeci, Trinajstićeva 2, s početkom u 10.00 sati.**

Pravni izvori za pripremu kandidata za testiranje objavljeni su na web straniciMinistarstva pravosuđa, uprave i digitalne transformacije [https://mpudt.gov.hr](https://mpudt.gov.hr/) i web-stranici Policijske uprave primorsko – goranske <http://primorsko-goranska-policija.gov.hr/> istovremeno s objavom javnog natječaja.
Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim na natječaj te će im biti dostavljena pisana obavijest u kojoj se navode razlozi zbog kojih se ne smatraju kandidatima/kinjama prijavljenim na natječaj.
Obavijest će biti dostavljena putem elektroničke pošte.
Sve dodatne informacije kandidati/kinje mogu dobiti na telefon 051/430-230.

**PRAVILA TESTIRANJA**

1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem, kao i osobe za koje se utvrdi  da nisu podnijele prijavu na javni natječaj za radna mjesta za koje se obavlja testiranje, ne mogu pristupiti testiranju.

|  |
| --- |
|  NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja neće moći pristupiti testiranju.  |

2. Po utvrđivanju identiteta i svojstva kandidata/kinja, isti će biti upućeni u dvoranu gdje će se održati testiranje.

3. Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova. **Smatra se da su kandidati/kinje zadovoljili/e na testiranju ako su dobili/e najmanje 5 bodova.**

4. Za vrijeme testiranja **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja;
* ukoliko pojedini kandidat/kinja prekrši pravila bit će udaljen/a s provjere znanja, a njegov/njezin rezultat Komisija neće priznati niti ocijeniti.

|  |
| --- |
|  NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu javnog natječaja. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.  |

 5. **Razgovor (intervju) s kandidatima/kinjama koji/e zadovolje na testiranju provodit će se istog dana, odnosno 8. siječnja 2025. godine, o čemu će kandidati biti obaviješteni neposredno nakon testiranja.**

Na intervju će se pozvati svi kandidati koji zadovolje na testiranju, a Komisija kroz intervju utvrđuje znanja, sposobnosti i vještine kandidata/kinja te će se prilikom istog provjeravati i poznavanje Windows i Android operativnih sustava provjerom na računalu i mobilnom telefonu na kojima su instalirani Windows i Android operativni sustavi.

Rezultati intervjua boduju se na isti način kao i testiranje, odnosno svakom pojedinom kandidatu/kinji se dodjeljuje određeni broj bodova od 0 do 10, a smatra se da je kandidat zadovoljio na intervjuu ako je ostvario najmanje 5 bodova.